14 जिलों में नए बेसिक शिक्षा अधिकारी
राज्य ब्यूरो, लखनऊ : शासन ने बुधवार को 14 जिलों रामपुर, बलिया, गोरखपुर, रायबरेली, हमीरपुर, इलाहाबाद, सोनभद्र, गोंडा, फतेहपुर, कुशीनगर, मीरजापुर, संतकबीरनगर, जौनपुर और बुलंदशहर में नए जिला बेसिक शिक्षा अधिकारी (बीएसए) तैनात किए तथा इलाहाबाद के जिला बेसिक शिक्षा अधिकारी को लखनऊ के बेसिक शिविर कार्यालय से सम्बद्ध कर दिया। ज्यादातर डायट में तैनात प्रवक्ताओं को इस बार जिलों में बीएसए बनाया गया है।
उन्नाव में तैनात वरिष्ठ प्रवक्ता सर्वदानंद को जिला बेसिक शिक्षा अधिकारी रामपुर, मेरठ डायट के वरिष्ठ प्रवक्ता राजदेव सिंह को बीएसए बलिया, अलीगढ़ डायट के वरिष्ठ प्रवक्ता सुधीर कुमार को बीएसए गोरखपुर, मध्याह्न् भोजन प्राधिकरण के उपनिदेशक सूर्य प्रकाश जायसवाल को बीएसए रायबरेली, सर्व शिक्षा अभियान, लखनऊ के विशेषज्ञ राजेश कुमार श्रीवास को बीएसए हमीरपुर, इलाहाबाद के एडीआइओएस संजय कुशवाहा को बीएसए इलाहाबाद, राजकीय इंटर कालेज भग्गड़वा, बहराइच के प्रधानाचार्य गोरखनाथ पटेल को बीएसए सोनभद्र, राजकीय इंटर कालेज बांदा के प्रधानाचार्य संतोष कुमार देव पाण्डेय को बीएसए गोंडा, जौनपुर के बीएसए शिवेन्द्र प्रताप सिंह को बीएसए फतेहपुर, बस्ती के एडीआइओएस हेमंत राव को बीएसए कुशीनगर, इलाहाबाद के एडीआइओएस प्रवीण कुमार तिवारी को बीएसए मीरजापुर, शाहजहांपुर डायट के वरिष्ठ प्रवक्ता अजीत कुमार को बीएसए संतकबीरनगर, फतेहपुर के बीएसए विनय कुमार को बीएसए जौनपुर, कुशीनगर के बीएसए मनोज कुमार मिश्र को बीएसए बुलंदशहर बनाया गया है। इलाहाबाद के बीएसए हरिकेश यादव को शिक्षा निदेशक बेसिक शिविर से सम्बद्ध कर दिया गया है।
awa_Deva bho_Deva bho_Deva